### Beslutning

Fremsendes til Børn og Unge-udvalget til behandling i henhold til beslutning i byrådets møde den 2. december 2020.

Det indstilles, at der gives anlægsbevilling og tillægsbevilling til byrådsbeslutning om flytning af Stensagerskolen til Tovshøjskolens matrikel og etablering af et dagtilbud til børn med særlige behov sammen med skolen.

### Resumé

Byrådet vedtog den 26. februar 2020 igangsætning af omdannelsen af Tovshøjskolen til Stensagerskolen og etablering af ny specialdaginstitution ved frigivelse af projekteringsbevilling.

Stensagerskolen har ikke kapacitet til at rumme alle elever, der er berettiget til skolens tilbud, og skolens fysiske rammer er ikke velegnede til målgruppen. Tovshøjskolen har gode adgangsforhold og er bygget i klynger, som er meget velegnet til [adresse] målgruppe.

Ved licitation den 23.09.2020 er modtaget fire tilbud på gennemførelse af hovedentreprisen på Stensagerprojektet. De tilbudte entreprisesummer viser en væsentlig budgetoverskridelse i et spænd fra 16 % for laveste tilbud til 45 % for højeste tilbud. Budgetoverskridelserne skyldes merudgifter til brandsikring af bygningen på grund af ændret anvendelse, høje risikotillæg på grund af opgavens kompleksitet i et nervøst og travlt marked for bygge og anlægsopgaver samt et større behov for moderniseringer af Tovshøjskolen end forventet.

Anlægsudgifterne til specialtilbuddet på [adresse] forventes at udgøre 121 mio. kr. finansieret som beskrevet i ressourceafsnittet.

### Indstilling

Det indstilles:

At 1) der gives anlægsbevilling på 100 mio. kr. til modernisering af [adresse] i forbindelse med flytning af Stensagerskolen til [adresse] og etablering af specialdagtilbud, finansieret som beskrevet i ressourceafsnittet.

At 2) der gives tillæg på 4,6 mio. kr. til anlægsbevilling på 100 mio. kr., til brandsikring af [adresse] på grund af skærpede myndighedskrav vedrørende brandkrav til bygninger, hvor brugerne ikke selv kan bringe sig i sikkerhed ved brand. Beløbet foreslås medtaget i drøftelserne, når der sker prioritering af anlægsbufferen. Hvis der ikke kan prioriteres midler fra anlægsbufferen, finansieres beløbet af besparelser i projektet.

At 3) der gives tillæg på 8 mio. kr. til anlægsbevilling på 100 mio. kr. til et øget moderniseringsbehov til forbedringer af indeklimaforholdene og de sanitære forhold på [adresse], finansieret af fremrykkede midler afsat i pulje til indeklima, modernisering, toiletter og arbejdsmiljø i investeringsplanen 2024-2033.

At 4) det samlede rådighedsbeløb på 121 mio. kr., der udgøres af anlægsbevilling på 100 mio. kr. og tillægsbevillinger på 12,6 mio. kr. samt 5 mio. kr. finansieret af MTM genopretningsmidler, 2,5 mio. kr. finansieret af midler til Aa+ og 0,7 mio. kr. finansieret af midler afsat til coronainvesteringer, frigives fordelt med 5,7 mio. kr. i 2020, 69,1 mio. kr. i 2021, 46,0 mio. kr. i 2022.

At 5) to procent af den samlede anlægssum anvendes til intern projektledelse.

### Sagens forløb

18-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-11-2020 Magistraten

Fremsendes til [adresse] med bemærkning, at Magistraten i mødet den 23. november 2020 anbefaler, at byrådet tiltræder Magistratsafdelingen for Børn og Unges indstilling af 9. november 2020.

Rådmand Caroline Toft, rådmand Joakim Christiansen og Yasmin Thorsen tog forbehold med hensyn til økonomien.

Til Byrådsbehandlingen belyses hvilke reduktioner, der allerede er gennemført i projekterne, og det beskrives hvori de skærpede myndighedskrav præcist består, og hvornår de er indført.

 02-12-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 2. december 2020.
 09-12-2020 Børn og Unge-udvalget

Ludvig Nørgaard og Dan Kjær kunne tiltræde indstillingen.

Zara Hermansen, Karin Jessen, Irma Holm og Majken Jeppesen kunne tiltræde indstillingen med følgende bemærkning:

Tilføjelse af ekstra midler pga. budgetoverskridelse bør ske ved en udmøntning af anlægsbufferen, dvs. ikke ved yderligere besparelser på projektet.

Birgit Overgaard tog forbehold.

 16-12-2020 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 16. december 2020 har vedtaget Magistratens indstilling i overensstemmelse med erklæring fra Børn og Unge-udvalget af 9. december 2020.